Un tânăr motociclist a ajuns la spital cu multiple traumatisme după ce un şofer a încercat să întoarcă pe linia continuă şi i-a ieşit brusc în faţă.

Accidentul a avut loc pe Drumul Naţional 39, care leagă Constanţa de sudul litoralului. Traficul a fost îngreunat mai bine de o oră, în dreptul localităţii 23 august. Maşinile care veneau dinspre Vama Veche au ocolit accidentul pe un drum de pământ. Tânărul motociclist se întorcea spre casă din vacanţa de 1 mai.